Publication: Magyar Közlöny
Issue: MK-2010-123 (Year: 2010, Number: 123)
Era: contemporary
Section: 2010. évi LXXVIII. törvény
Paragraph Index: 55

(6) A felek megerõsítik és ösztönzik a szakértõk közötti információcserét és rendszeres párbeszédet – különösen a már meglévõ kommunikációs csatornákon keresztül – a nemzetközi légiközlekedés környezeti hatásai és az azt mérséklõ megoldások terén folytatott együttmûködésnek az alkalmazandó törvényekkel és rendelkezésekkel összeegyeztethetõ módon történõ fokozása érdekében: (a) környezetbarát repüléstechnológia kutatása és fejlesztése; (b) a légiközlekedésbõl származó károsanyag-kibocsátás hatásaira vonatkozó tudományos ismeretek bõvítése a politikai döntések jobb alátámasztása érdekében; (c) a légiközlekedési irányítás innovációja a légiközlekedés környezeti hatásainak csökkentése érdekében; (d) fenntartható alternatív tüzelõanyagok kutatása és fejlesztése a repülés számára; valamint (e) véleménycsere a kérdésekrõl és a lehetõségekrõl a légiközlekedés környezeti hatásaival foglalkozó nemzetközi fórumokon, beleértve – amennyiben szükséges – az álláspontok összehangolását is.

Source: https://magyarkozlony.hu/hivatalos-lapok/169910d0d0dbafea7ed9f70e285e2d18679663e9/dokumentumok/519e22f0d902683eebac787a11ba988294c02bd6/letoltes